Ako vybrať správnu veľkosť rámu bicykla?
Vhodná veľkosť rámu je pre komfort kľúčová. Najjednoduchšia poučka hovorí, že výška rámu by sa mala pohybovať približne 5 cm pod rozkrokom. Toto pravidlo sa však týka pánskych rámov, kde je vrchná časť rámu vysoká, v prípade dámskych bicyklov je teda nutné zapojiť trochu predstavivosti, prípadne nahliadnuť do tabuľky v kapitole Veľkosť.
Táto otázka sa zdá takmer zbytočná, však? Pri dlhej jazde môže byť ale zlé sedenie príčinou nepríjemných bolestí, a preto sa ho oplatí nepodceniť.
Ak sa na sedlo posadíte a nohu vodorovne opriete o pedál, mala by zostať aj v najvzdialenejšom bode mierne ohnutá, nie však pokrčená. Os pedálu musí prechádzať najširším miestom chodidla. Keď natiahnete ruky, mali by ste pohodlne dosiahnuť na riadidlá i na brzdy. V prípade, že sú riadidlá príliš nízko, zaťažujete krčnú chrbticu a neprirodzene prepínate ruky, v prípade príliš vysokých riadidiel zase horšie znášate otrasy.